**Forslag til behandling på generalforsamling**

**Forslag 1**

Hej bestyrelse,

Jeg vil gerne bede om, at når der skal planlægges årlig beskæring af træer med gartnerfirma for 2025, at egetræ ud for nr. 43/44 i Grønløkke enten fældes eller i det mindste skæres tilbage til stammen.

Grene, blade og væske fra træet lægger sig på skur og tag, og gør fliserne glatte med risiko for fald.

Da gartnere i 2024 beskar træer og buske ud for nr. 43/44 talte jeg med gartner, og han sagde, at det ikke var noget problem.

Da bestyrelsen var på rundtur inden GF 2024 nævnte jeg det også, og I bad om et forslag/skriv om ønsket. Det er hermed gjort.

Ovennævnte har jeg også talt med mine naboer i G43 om.

Dbh

Helle, G44.

**Forslag 2**

Hjertestarter opsat ved Varmecentralen

**Uddybning af forslaget**

* Anskaffelse af hjertestarter, og registrering af denne på hjertestarter.dk
* Hjertestarteren vil være til rådighed for beboerne, samt være en del af hjerteløberberedskabet.
* Da tidsfaktoren er altafgørende ved genoplivning efter hjertestop, vil hurtig tilgang til hjertestarter være en afgørende faktor for succes.
* En placering ved varmecentralen vil være centralt, let tilgængeligt og dække et ”hul” i områdets hjertestarterplaceringer.

1. Vi ansøger Trygfonden om en hjertestarter. Trygfonden donerer årligt et antal hjertestartere.   
   Der kan ansøges to gange årligt 1.marts og 1.september.  
   Vi skal forestå opsætning installation samt forsikring af hjertestarter og skab for denne.  
   Trygfonden står for drift/vedligehold de første tre år. Herefter overtager vi driften af hjertestarteren
2. Vi køber egen hjertestarter
3. Vi lejer en hjertestarter

**Hvornår skal arbejdet laves**1.) Ansøgning skal være Trygfonden i hænde senest 1.september  
  
2.) + 3.) Kan igangsættes straks.

**Kræver forslag godkendelse hos myndigheder / kommune**

Nej

**Budget**

1.)  
Trygfonden donerer hjertestater  
Installation kr.5000  
Forsikring(dækker 5 år) kr.1500   
Eludgift (varme i skab) kr.500 /år  
Efter tre år.   
Servicekontrakt kr.2000 /år  
  
2.)  
Hjertestarter kr.25.000  
Installation kr.5000  
Forsikring(dækker 5 år) kr.1500   
Eludgift (varme i skab kr.500 /år  
Servicekontrakt kr.2000 /år

3.)  
Opstartsgebyr kr.2500  
Installation kr.5000  
Leje årligt kr.7500 /år  
Forsikring(dækker 5 år) kr.1500  
Eludgift årligt kr.500 /år  
Servicekontrakt kr.2000 /år

**Er der indhentet tilbud**

Nej

**Er der vedhæftet filer til forslaget**

Eksempel på køb af hjertestarter (Bilag 1)

Eksempel på leje af hjertestarter (Bilag 2)